ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
29 ก.ค. 2559

สรุปภาวะตลาดภาคเช้า : ทรงตัว – SET ขึ้นทดสอบแนวต้าน 1530 จุด และหลังจากนั้นเคลื่อนไหวทรงตัวในช่วง 1525-1530 จุด โดยมีประเด็นสำคัญที่เข้ามา ได้แก่ ผลประชุม BoJ ซึ่งดูผิดหวังเล็กๆ โดยมาตรการผ่อนคลายนโยบายการเงินที่ออกมาเพิ่มมีเพียงแค่เพิ่มการซื้อ ETF ส่วน QQE และอัตราดอกเบี้ยคงไว้ ทำให้เงินเยนแข็งค่า และนิเคอิปรับลง อย่างไรก็ตามสุดท้ายลดช่วงติดลบลง
จากประเด็นบวกการซื้อ ETF ประคองตลาด ส่วนผลต่อ SET ไม่ได้มีนัยต่อการเคลื่อนไหว เช่นเดียวกับตลาดภูมิภาคที่ส่วนใหญ่แกว่งแคบ ทั้งนี้ SET ปิดตลาดช่วงเช้าที่ระดับ 1525.79 จุด +1.21 จุด หรือ +0.1% ด้วยมูลค่าซื้อขายที่ระดับ 3.4 หมื่นลบ. กลุ่มหลัก ICT หนุนตลาด ปิดบวก +1.1% ส่วนพลังงาน และ ICT ปิดบวกลบไม่มากนักที่ -0.5% และ +0.5% ตามลำดับ
กลยุทธ์ที่แนะนำ :ช่วงบ่าย: คาดแกว่งในช่วง 1525 +/-5 จุด ส่วนภาพรวม ยังเป็นการไต่ระดับขึ้นต่อ โดยเรา Update แนวต้านเป้าหมายของรอบนี้อยู่ที่ 1550-1560 จุด ขณะที่กรอบล่างมีที่ 1510-1520 จุด ส่วนประเด็นติดตาม รอดูผล Stress Test ของธนาคารยุโรป หากออกมาไม่ดี จะเป็น Sentiment ลบ ระยะสั้นต่อ SET ในช่วงเช้าวันจันทร์หน้า กลยุทธ์ การเก็งกำไรยังทำได้ รวมถึงผู้มีหุ้นอยู่ถือต่อ โดยมีจุดถอยแบ่งขายลดพอร์ตทำกำไร หากต่ำกว่า 1500 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ BM (รับ 4.28 ต้าน 4.64 cut 4.14)